Author: RNDr. Stanislav Dubnička DrSc
Last saved by: jana.krchnava

Správa zo služobnej cesty do Ruskej federácia

1.Účastník ZPC
   RNDr.Stanislav Dubnička, DrSc – vládny splnomocnenec
   Fyzikálny ústav SAV, Dúbravská cesta 9, 845 11 Bratislava
   anglicky, rusky, nemecky

2. Zahraničná pracovná cesta
   RF, Dubna, cesta vykonaná v dňoch 17.-22.11.2014, 
   Spojený ústav jadrových výskumov (SÚJV), 141 980 Dubna, 
   Moskovská oblasť
   Účasť na riadnom zasadnutí Finančného výboru a Výboru 
   vládnych splnomocnencov členských krajín
   Cestovné náklady hradilo MŠVVŠ SR
   Ubytovanie hradil SÚJV v Dubne

3. Rámcový program pobytu
    odlet z Viedne 17.11.2014 o 12.00 Aeroflotom do Moskvy
    18.-22.11.2014 SÚJV v Dubne, zasadnutia s členmi Finančného výboru a
    vládnymi splnomocnencami 18 členských krajín
    odlet z Moskvy 22.11.2014 o 16.15 Aeroflotom do Viedne
 
4. Stručný priebeh rokovaní
    v dňoch 18.-19.11.2014 zasadnutie Finančného výboru
    v dňoch 21.-22.11.2014 zasadnutie Výboru vládnych splnomocnencov.
    Spoločnou témou všetkých zasadnutí bola snaha o 
    schválenie nových, objektívnejších pravidiel napočítavania 
    členských príspevkov do rozpočtu SÚJV v Dubne. Na Finančnom výbore
    10 členských krajín hlasovalo za, 3 členské štáty sa zdržali a jedna krajina 
    bola proti prijatiu nových pravidiel. 
    Ďalšou témou Finančného výboru a Výboru vládnych 
    splnomocnencov bola prezentácia dosiahnutých výsledkov výskumu 
    na bázových zariadení v SÚJV, dôraz sa kládol na podstatný progres v       
    realizácii 7-ročného plánu rozvoja SÚJV v rokoch 2010-2016.
    Na rok 2015 bol stanovený príspevok SR do rozpočtu ústavu vo výške 
    3 554 200.-USD.
    Nasledujúce zasadnutie Finančného výboru SÚJV sa bude konať 
    23.-24.3.2015 a zasadnutie Výboru vládnych splnomocnencov v dňoch
    25.-26.3.2015. 

5. Odporúčané závery
     S ohľadom na prijatie novej metodiky napočítavania príspevkov členských krajín, berúcej do úvahy GDP (namiesto koeficientu OSN), snažiť sa pri jej zdokonaľovaní ako ďalší parameter presadiť započítavanie výdavku z rozpočtu ústavu na pracovníkov z tej ktorej krajiny vyslaných vládnym splnomocnencom do SÚJV vždy z predchádzajúceho roka.

6. Prehľad prinesenej dokumentácie a miesto uloženia
    Protokoly zasadnia Finančného výboru a Výboru vládnych splnomocnencov,
    ktoré sú uložené u vládneho splnomocnenca.

7. Osobitne vyhodnotený očakávaný prínos ZPC
    Očakáva sa, že po zavedení do praxe novej metodiky v roku 2017 bude príspevok SR do rozpočtu SÚJV postupne klesať aj pri každoročnom náraste
rozpočtu SÚJV.                                        

8. Spôsob zverejnenia výsledkov ZPC, prenos získaných informácií
    Správa po vykonaní ZPC bola zaslaná v e-mailovej p odobe jana.krchnava@minedu.sk

    Súhlasím so zverejnením správy na internete.

    Správu vypracoval:  RNDr.Stanislav Dubnička, DrSc. – splnomocnený zástupca vlády SR v SÚJV  

     Dátum:  

     Správu schválil: